text: 1042-ci ildə Çağrı bəyin başçılıq etdiyi Səlcuq qoşunları Şahməlik üzərinə yürüş etdi. Sonuncu paytaxt Kyatda mühasirəyə alındı. Lakin sonda Şahməlik Amudərya arxasına çəkilən Çağrı bəyi məğlub edə bildi. Bir neçə aydan sonra bütün Səlcuqluların başçısı Toğrul bəy Xarəzmşaha qarşı hücuma başladı. Bir neçə nüfuzlu qıpçaq xanı sonuncunun tərəfinə keçdi. Uzun mühasirədən sonra təslim olan  Şahməlik Kyat döyüşündəməğlub oldu. Xarəzmşah özü də Qaraqumdan keçərək Dağıstana qaçmağa məcbur oldu. Oradan da Kirmana getdi. Sonuncuya gedən yolda Səbzivar şəhərini tutmağa çalışsa da, buna nail ola bilmədi. Buna görə də Məkran şəhərinə köçdü. Burada 1043-cü ildə Toğrul bəyin əmisi oğlu İrtaş tərəfindən əsir götürüldü və onun əmri ilə edam edildi. Oğuz tayfalarının ənənələrinə uyğun olaraq Oğuz-Səlcuq tayfalarının birliyinin qorunması üçün Altuncan-xatun Toğrul bəyin arvadı oldu.